سەعید حەوا

سەعید حەوا (بە عەرەبی: سعید حوی) (١٩٣٥–١٩٨٩) زانایەکی دیار و ناوداری حەنەفی سووری بوو، ھێمای بەرەنگاربوونەوەی حافز ئەسەد بوو و ئەندامێکی پێشەنگ و موفەرکیری دیار بوو لە ئیخوان موسلیمینەکانی سووریا. ژمارەیەکی زۆر کتێبی نووسیوە کە باسیان لە پرەنسیپ و پێکھاتەی ڕێکخراوەیی دروست بۆ ڕێکخراوە ئیسلامییەکان و ڕاھێنانی ڕوحی و کردەیی دروست بۆ چالاکوانانی موسڵمان و پرسی لێکدانەوە و فیقھو عەقیدە لە ئیسلامدا کردووە. وەک ئەندامێکی پلە باڵای ئیخوانەکانی سووریا، بە درێژایی ساڵانی شەستەکان و حەفتاکانی سەدەی ڕابردوو لە پەرەسەندنی نائارامییەکانی دژی ڕژێمی بەعسدا بووە، و لە بەشی کۆتایی ڕاپەڕینی ئیسلامی لە سووریا لە ساڵانی ١٩٧٦–١٩٨٢دا ڕۆڵێکی سەرەکی لە دەربەدەرییەوە بینیوە.

 ژیان لە دیمەشق 
لە ساڵی ١٩٥٥ وەک خوێندکار لە فاکەڵتی شەریعەتی ئیسلامی لە زانکۆی دیمەشق ناوی خۆی تۆمار کردووە. وەک خوێندکارێک لەو کاتەدا، دەرفەتی وەرگرتنی ڕێنمایی لە مستەفا سیباعی دامەزرێنەر و یەکەم ئەمینداری گشتی ئیخوانەکانی سووریای ھەبوو. ھەروەھا لەژێر چاودێری ژمارەیەک شێخ لە دیمەشق درێژە بە خوێندنی سۆفیگەری دەدات، دیارترینیان عەبدولکریم ریفاعی (عەرەبی عبد الکریم الرفاعی) بوو لە مزگەوتی زەید بن سابت. بە تایبەتی بیرۆکەی ڕیفاعی کە «قوتابخانەیەک لە ھەموو مزگەوتێکدا» بیرکردنەوەی حەوای سەبارەت بەو مەرجانەی کە پێویستن بۆ دەستەبەرکردنی پەروەردەیەکی ئایینی دروست بۆ موسڵمانان لە سەردەمی مۆدێرن دا لە قاڵبدا.

 ژیانی پیشەیی 
لە ساڵی ١٩٦١ دەرچووە و پۆستی مامۆستای قوتابخانەی وەرگرتووە کە بەرپرسە لە فێرکاری ئایینی سەرەتا لە شارۆچکەیەکی سەر بە پارێزگای حەسەکە و دواتر لە شاری سەلەمیە لە نزیک حەما. نزیکیی سەلەمییە لە حەما ڕێگەی بە حەوادا کە چالاکانە لە چالاکییەکانی ئیخوان لەوێدا بمێنێتەوە، ڕۆڵێکی بچووکی لە مانگرتنی گشتی لە نیسانی ١٩٦٤دا بینی کە لە ئەنجامدا ناڕەزایەتییەکانی حەمای ١٩٦٤ی لێکەوتەوە.

 بەرھەمەکان 

 سەرچاوەکان 

 ئەمانەش ببینە 
 Weismann, Itzchak. "Sa'id Hawwa: The Making of a Radical Muslim Thinker in Modern Syria." Middle Eastern Studies 29.4 (1993): 601-623.
 Weismann, Itzchak. "Sa'id Hawwa and Islamic Revivalism in Ba'thist Syria." Studia Islamica 85 (1997): 131-154.


 بەستەرە دەرەکییەکان 
 ماڵپەڕی تایبەت بە سەعید حەوا 
 کتب الشیخ سعید حوی من موقع الإمام حسن البنا 
 مؤلفات سعید حوی

پۆل:مردووانی ١٩٨٩
پۆل:لەدایکبووانی ١٩٣٥
پۆل:دەرچووانی زانکۆی دیمەشق